BASHKIA VAU DEJËS

	SHPALLJE PËR LËVIZJE PARALELE DHE NGRITJE NË DETYRË NË KATEGORINË E ULËT DREJTUESE
(PËRGJEGJËS SEKTORI)



Në zbatim të Nenit 26, të Ligjit 152/2013 “Për Nëpunësin Civil” i ndryshuar,’ VKM-së Nr.142 datë 12.03.2014, “Për përshkrimin dhe klasifikimin e pozicioneve të punës në institucionet e administratës shtetërore dhe institucionet e pavarura”, i ndryshuar ; si dhe të Kreut II, III, IV dhe VII, të Vendimit Nr. 242, datë 18/03/2015, të Këshillit të Ministrave “Për plotësimin e vendeve të lira në kategorinë e mesme dhe të lartë drejtuese”, i ndryshuar; Bashkia Vau Dejës, shpall procedurën e lëvizjes paralele, ngritjes në detyrë dhe pranimit nga jashtë shërbimit civil për kategorinë e ulët drejtuese, për pozicionin:

[bookmark: _GoBack]“Përgjegjës i Sektorit të Planifikimit Urban dhe Sekretarisë Teknike ”

Niveli i diplomes:	Master Shkencor
Kategoria e pagës:	III-a/1


Afati për dorëzimin e dokumenteve për:


LEVIZJE PARALELE:	02.06.2021

NGRITJE NË DETYRË:	07.06.2021



       DETYRAT  KRYESORE

1. Drejton, mbikëqyr, kordinon dhe monitoron punën e specialisteve të sektorit.
2. Drejton punën në sektor për hartimin e detyrave të projektimit, me ngritjen e grupeve të punës për hartimin e projekt-preventivave sipas urdhërave të kryetarit të Bashkisë në mbeshtetje të ligjit 139/2015 “Për vetëqeverisjen vendore”.
3. Drejton punën në sektor për detyrat e sektorit në hartimin e instrumentave vendore të planifikimit të territorit (PPV, PDV etj)
4. Merr pjesë në hartimin e politikeve vendore të zhvillimit, në pasqyrimin e përparësive, qëllimet strategjike dhe objektivat e njësisë vendore..
5. Drejton punën në sektor për hartimin e Planeve të Detajuara Vendore dhe kontrollon (në rastet kurë PDV hartohet nga subjekte, ente publike ose private) përputhshmërinë e tyrë  me PPV instrumentat e zhvillimit të territorit bazuar në ligjin “Për Planifikimin e Territorit”, duke u mbështetur në çdo dokumentacion topografik nga Kadastra Urbane dhe specialisti GIS mbi hartat dhe kufijtë administrativ të njësisë vendore të paraqitura në sistemin e gjeoreferimit të percaktuara në VKM nr. 459, datë 23.06.2010 “Për miratimin e standarteve të përbashkëta gjeodezike dhe GIS të rregjistrit të tërritorit.
6. Përgadit materialin për dërgimin e PDV-ve së bashku me relacionin shpjegues në mbështetje të nënit 57 të Rregullores së Planifikimit të Territorit.
7. Jep prononcimin e vet me shkrim në lidhje me përputhshmërinë e Planeve të Detajuara dhe planvendosjeve të kërkesave për leje zhvillimi me Planin e Përgjithshem vendor.
8. Organizon punën pas miratimit te PDV dhe lejeve të zhvillimit së bashku me specialistin për planifikimin e territorit, hartimit dhe kontrollit të PDV dhe specialistin e kadastrës urbane për përditësimin dhe përgaditjen e hartave topografike, të hedhin në hartë në bashkëpunim me kadastrën urbane objektet e reja në vijen administrative të njësisë vendore.
9. Përgadit materialet e bashkëpunimit me projektuesin e kontraktuar, kur ka të tillë, për hartimin e Planit të Përgjithshem Vendor të njësisë vendore.
10. Në sistemin e e-lejeve kontrollon punën e kryer nga nëpunësit e sistemit, i miraton për vazhdim procedure ose i kthen për rishqyrtim.
11. Mbanë evidencë ditore të paraqitjes në punë për punonjësit e sektorit që mbulon.
12. Kryen edhe detyra të tjera të parashikuar në nenin 43 të rregullores.
13. Raporton dhe përgjigjet direkt tek Drejtori i Drejtorisë.

1. LËVIZJA PARALELE

	1.1
	KUSHTET PËR LËVIZJEN PARALELE DHE KRITERET E VEÇANTA:



Kandidatët duhet të plotësojnë kushtet për lëvizjen paralele si vijon:
1. Të jenë nëpunës civilë të konfirmuar, brenda së njëjtës kategori III-a/1;
2. Të mos kenë masë disiplinore në fuqi;
3. Të kenë të paktën vlerësimin e fundit “mirë” apo “shumë mirë”;

Kandidatët duhet të plotësojnë kërkesat e posaçme si vijon:
· Të jetë diplomuar në “Master Shkencor” 
· Të ketë 3 vite punë në nivelin e ulët drejtues.
· Preferohet kandidati që ka njohuri të gjuhëve të huaja.

 
	1.2
	DOKUMENTACIONI, MËNYRA DHE AFATI I DORËZIMIT



Kandidatët duhet të dorëzojnë me postë në zyrën e  Njësisë së Menaxhimit të Burimeve Njerëzore, të Bashkisë Vau Dejës, këto dokumente:
1. Letër motivimi për aplikim në vendin vakant.
2. Një kopje të jetëshkrimit (CV).
3. Një numër kontakti dhe adresën e plotë të vendbanimit.
4. Fotokopje e diplomës. Nëse aplikanti disponon një diplomë të një universiteti të huaj duhet ta ketë të njehsuar pranë Ministrisë së Arsimit.
5. Fotokopje e diplomës me listën e notave. Nëse ka një diplomë dhe listë notash të ndryshme me vlerësimin e njohur në Shtetin Shqiptar, aplikanti duhet ta ketë të konvertuar atë sipas sistemit shqiptar.
6. Fotokopje e vlerësimit të fundit vjetor.
7. Fotokopje të librezës së punës e plotësuar.
8. Certifikata ose dëshmi të kualifikimeve, trajnimeve të ndryshme.
9. Fotokopje e letërnjoftimit (kartë Identiteti).
10. Vërtetim te gjendjes gjyqësore dhe shëndetësore.(Dëshmi penaliteti dhe raport mjekësor).
 Dokumentat duhet të dorëzohen pranë Bashkisë Vau Dejës deri me datë 02.06.2021

	1.3
	  REZULTATET PËR FAZËN E VERIFIKIMIT PARAPRAK



Në datën 04.06.2021, Njësia e Menaxhimit të Burimeve Njerëzore në Bashkinë Vau Dejës do të shpallë në portalin ”Shërbimi Kombëtar të Punësimit”, në faqen zyrtare të Internetit të Bashkisë në stendën e informimit të publikut, listën paraprake të kandidatëve që do të vazhdojnë konkurrimin , si dhe datën, vendin dhe orën e saktë ku do të zhvillohet intervista.

Në të njëjtën datë kandidatët që nuk i plotësojnë kushtet e lëvizjes paralele dhe kriteret e veçanta do të njoftohen individualisht nga Njësia e Menaxhimit të Burimeve Njerëzore në Bashkinë Vau Dejës, për shkaqet e moskualifikimit në të njëjtën ditë me shpalljen e listës së verifikimit paraprak të kandidatëve në rrugë elektronike përmes e-mail të paraqitur nga kandidati në dokumentacionin e aplikimit.
Kandidatët që nuk kualifikohen kanë të drejtë të paraqesin ankesë brenda 3 tri ditëve kalendarike nga data e marrjes së njoftimit në Njësinë Përgjegjëse të Menaxhimit të Burimeve Njerëzore dhe ankuesi merr përgjigje brenda brenda 5 ditëve  kalendarike nga data e depozitimit te saj.
Njësia e Burimeve Njerëzore, shpall listën  e verifikimit përfundimtar  të kandidatëve si dhe datën dhe vendin e saktë se ku do të zhvillohet konkurrimi.
1.4 FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET INTERVISTA
	
	


Kandidatët do të vlerësohen mbi njohuritë që kanë në lidhje me:
· Kushtetutën e Republikës së Shqipërisë
· Ligjin Nr. 139/2015 “Për vetëqeverisjen vendore”
· Ligjin Nr. 119/2014  datë 18.09.2014 “Për të drejtën e Informimit”
· Ligjin Nr. 152/2013 “Për nëpunësin civil” i ndryshuar
· Ligji Nr.44/2015,”Kodi i Procedurave Administrative i Republikës së Shqipërisë
· Ligji Nr.8116, datë 29.03.1996,”Kodi Procedurës Civile i Republikës së Shqipërisë”, i ndryshuar.
· Ligji Nr.9131, datë 08.09.2003 “ Për Rregullat e Etikës në Administratën Publike”
· Ligji Nr.68/2017 “Për Financat e Vetëqeverisjes Vendore”
· Ligji Nr.9963, datë 30.10.2006,” Për Sistemin e Taksave Vendore”, i ndryshuar.
· Ligji Nr.8743, datë 22.02.2001,”Për Pronat e Paluajtshme të Shtetit”, i ndryshuar.
· Ligji Nr.107/2014 “Për Planifikimin dhe Zhvillimin e Territorit”.
· Ligji Nr.111/2018, “Për Kadastrën”.
· Ligji Nr. 20/2020, “Për përfundimin e proceseve kalimtare të pronësisë në Republikën e Shqipërisë”.



	1.5
	MËNYRA E VLERËSIMIT TË KANDIDATËVE



Struktura e ndarjes së pikëve të vlerësimit të kandidatëve, është si më poshtë: 
a) 40 pikë për dokumentacionin e dorëzuar, i ndarë në: 20 pikë përvojë, 10 pikë për trajnime apo kualifikime të lidhura me fushën përkatëse, dhe 10 pikë për çertifikimin pozitiv ose për vlerësimet e rezultateve individuale në punë në rastet kur procesi i çertifikimit nuk është kryer;
 b) 60 pikë intervista me gojë.
	1.6
	DATA E DALJES SË REZULTATEVE TË KONKURIMIT DHE MËNYRA E KOMUNIKIMIT



Komisioni, në përfundim të vlerësimit, përzgjedh kandidatin, i cili renditet i pari ndër kandidatët që kanë marrë të paktën 70 pikë (70% të pikëve) në rast të kandidatëve me pikë të barabarta, zbatohet parashikimi i pikës 23, të Kreut II të Vendimit të Këshillit të Ministrave nr.242 dt.18.03.2015 “Për plotësimin e vendeve të lira në kategorinë e ulët dhe të mesme drejtuese”, i ndryshuar.
Komisioni  njofton për vendimin e përzgjedhjes, Njësinë Përgjegjëse të Menaxhimit të Burimeve Njerëzore.
Njësia Përgjegjëse e Menaxhimit të Burimeve Njerëzore, do të njoftojë për rezultatet në mënyrë individuale , të gjithë aplikantët.
Të gjithë kandidatët pavarësisht nga e drejta për tu ankuar në gjykatën administrative, ka të drejtë të bëjë ankesë me shkrim, pranë Komitetit të pranimit të lëvizjes paralele, për rezultatin e pikëve, brenda tri ditëve kalendarike nga data njoftimit individual, Njësia e Menaxhimit të Burimeve Njerëzore, kthen përgjigje ankuesit brenda pesë ditëve kalendarike, nga data e përfundimit të afatit të ankimit .
Në përfundim të vlerësimit të kandidatëve, informacioni për fituesin do të shpallet në portalin “Shërbimi Kombëtar i Punësimit”.

2. NGRITJA NË DETYRË


2.1. KUSHTET QË DUHET TË PLOTËSOJË KANDIDATI NË PROCEDURËN E NGRITJES NË DETYRË DHE KRITERET E VEÇANTA 
Vetëm në rast se pozicioni i renditur  në fillim të kësaj shpalljeje, në përfundim  të procedurës së lëvizjes paralele,  rezulton  se është  ende vakant, ai është  i vlefshëm  për  konkurrimin  nëpërmjet procedurës  së  ngritjes  në  detyrë.  Këtë informacion do ta merrni në faqen zyrtare të shërbimit kombëtar të punësimit.
Për  këtë  procedurë kanë  të  drejtë  të  aplikojnë vetëm nëpunësit civilë të kategorisë ekzekutive, të punësuar në  të  njëjtin  apo  në  një  institucion tjetër të shërbimit civil, që plotësojnë kushtet për ngritjen  në  detyrë  dhe  kërkesat  e veçanta  për vendin e lirë.
Kandidatët duhet të plotësojnë kushtet për ngritje detyrë si vijon:

1. Të jenë nëpunës civilë të konfirmuar, 
2. Të mos kenë masë disiplinore në fuqi;
3. Të kenë të paktën vlerësimin e fundit “mirë” apo “shumë mirë”;

Kandidatët duhet të plotësojnë kërkesat e posaçme si vijon:

· Të ketë 3 vite pune në nivel ekzekutiv.
· Të ketë Master Shkencor.
· Preferohet gjuhë e huaj e mbrojtur (njohuri e certifikuar).
 
	2.2.
	DOKUMENTACIONI, MËNYRA DHE AFATI I DORËZIMIT



Kandidatët  që  aplikojnë duhet të dorëzojnë dokumentat si më poshtë:

a  –  Jetëshkrim  i  plotësuar  në  përputhje  me dokumentin tip që e gjeni në linkun http://www.dap.gov.al/legjislacioni/udhezime-manuale/60-jeteshkrimi-standard (http://www.dap.gov.al/legjislacioni/udhezime- manuale/60-jeteshkrimi-standard)
b – Fotokopje të diplomës  (Bachelor dhe Master Shkencor). Për diplomat e marra jashtë Republikës  së  Shqipërisë  të  përcillet  njehsimi nga Ministria e Arsimit dhe e Sportit;
c – Fotokopje të librezës së punës (të gjitha faqet që vërtetojnë eksperiencën në punë);
d – Fotokopje të letërnjoftimit (ID);
e – Vërtetim të gjendjes shëndetësore;
f – Vetëdeklarim të gjendjes gjyqësore;
g – Vlerësimin e fundit nga eprori direkt;
h  – Vërtetim nga  institucioni  që  nuk  ka  masë disiplinore në fuqi;
i – Çdo dokumentacion tjetër  që vërteton trajnimet,   kualifikimet,   arsimin   shtesë, vlerësimet pozitive apo të tjera të përmendura në jetëshkrimin tuaj;
Dokumentat duhet të dorëzohen pranë Bashkisë Vau Dejës Brenda datës 07.06.2021.

	2.3.
	REZULTATET PËR FAZËN E VERIFIKIMIT PARAPRAK



Në datën 09.06.2021 NJMBNJ do të shpallë në portalin ”Shërbimi Kombëtar i Punësimit”, në faqen e Internetit të Bashkisë Vau Dejës dhe në stendën e informimit të publikut, listën paraprake te kandidatëve që do të vazhdojnë konkurrimin, si dhe datën, vendin dhe orën e saktë ku do të zhvillohet testimi me shkrim dhe intervista.
Në të njëjtën datë kandidatët që nuk i plotësojnë kushtet e pranimit në kategorinë ekzekutive dhe kriteret e veçanta do të njoftohen nga Njësia Përgjegjëse e Menaxhimit te Burimeve Njerëzore,  për shkaqet e moskualifikimit, në rrugë elektronike nëpërmjet emailit.
Ankesat nga kandidatët paraqiten në Njësinë Përgjegjëse të Menaxhimit të Burimeve Njerëzore brenda 5 ditëve kalendarike dhe ankuesi merr përgjigje brenda 5 ditëve kalendarike  nga data e depozitimit te saj.
	
	


2.4. FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET TESTIMI ME SHKRIM DHE INTERVISTA

Kandidatët do të testohen me shkrim në lidhje me njohuritë që kanë mbi:
· Kushtetutën e Republikës së Shqipërisë
· Ligjin Nr. 139/2015 “Për vetëqeverisjen vendore”
· Ligjin Nr. 119/2014  datë 18.09.2014 “Për të drejtën e Informimit”
· Ligjin Nr. 152/2013 “Për nëpunësin civil” i ndryshuar
· Ligji Nr.44/2015,”Kodi i Procedurave Administrative i Republikës së Shqipërisë
· Ligji Nr.8116, datë 29.03.1996,”Kodi Procedurës Civile i Republikës së Shqipërisë”, i ndryshuar.
· Ligji Nr.9131, datë 08.09.2003 “ Për Rregullat e Etikës në Administratën Publike”
· Ligji Nr.68/2017 “Për Financat e Vetëqeverisjes Vendore”
· Ligji Nr.9963, datë 30.10.2006,” Për Sistemin e Taksave Vendore”, i ndryshuar.
· Ligji Nr.8743, datë 22.02.2001,”Për Pronat e Paluajtshme të Shtetit”, i ndryshuar.
· Ligji Nr.107/2014 “Për Planifikimin dhe Zhvillimin e Territorit”.
· Ligji Nr.111/2018, “Për Kadastrën”.
· Ligji Nr. 20/2020, “Për përfundimin e proceseve kalimtare të pronësisë në Republikën e Shqipërisë”.



	2.5
	MËNYRA E VLERËSIMIT TË KANDIDATËVE



Mënyra e vlerësimit të kandidatëve:
Kandidatët do të vlerësohen nga Komiteti i Përhershëm i Pranimit, i ngritur pranë Bashkisë Vau Dejës.Totali i pikëve të vlerësimit të kandidatëve është 100 pikë të cilat ndahen përkatësisht:

a) 20 pikë për dokumentacionin e dorëzuar;
b) 40 pikë për intervistën e strukturuar me gojë;
c) 40 pikë për vlerësimin me shkrim.

Njoftimi do të bëhet në faqen zyrtare të SHKP.

3. PRANIMI NGA JASHTË SHËRBIMIT CIVIL
Në rast se pozicioni i renditur në fillim të kesaj shpallje, dhe në përfundim të procedurës së lëvizjes paralele dhe ngritjes në detyrë rezulton të jetë ende vakant, ai është i vlefshëm për konkurrim nëpërmjet procedurës së pranimit me aplikantë edhe nga jashtë shërbimnit civil.
Dokumentacioni, mënyra dhe afatet e aplikimit të pranimit nga jashtë shërbimit civil, janë të njëjta me ato të procedurës së ngritjes në detyrë, të parashikuara në shpalljen për konkurim.

NJËSIA E MENAXHIMIT TË BURIMEVE NJERËZORE
